smcproject/ml-wiki-sentences huggingface dataset:
ലോകവ്യാപകമായി ഈ പുസ്തകത്തിന്റെ 12 കോടി പതിപ്പുകൾ ഇതുവരെ വിറ്റഴിഞ്ഞിട്ടുണ്ട്.
1998-ലെ ഏറ്റവും മികച്ച ബാലസാഹിത്യ പുസ്തകത്തിനുള്ള ബ്രിട്ടീഷ് ബുക്ക് അവാർഡ് ഉൾപ്പെടെ റൌളിംഗ് പല പുരസ്കാരങ്ങൾ നേടി.
ഈ പുസ്തകത്തോടെ റൌളിംഗ് കൂടുതൽ പ്രശസ്തയായി.
ഹാരി പോട്ടർ ആന്റ് ദ പ്രിസണർ ഓഫ് അസ്കബാൻ
1999 , ജൂലൈ 8 -നാണ് പ്രസിദ്ധീകരിക്കപ്പെട്ടത്.
1999-ലെ കോസ്റ്റ ബുക്ക് അവാർഡ്, ബ്രാം സ്റ്റോക്കർ അവാർഡ് എന്നിവ ഉൾപ്പെടെ പല പുരസ്കാരങ്ങൾ നേടി.
സ്മാർട്ടീസ് പ്രൈസ് മൂന്നാം തവണയും റൌളിംഗ് ഈ പുസ്തകത്തോടെ നേടി.
മറ്റു പുസ്തകങ്ങൾക്ക് ഈ അവാർഡ്‌ നേടിക്കൊടുക്കാൻ വേണ്ടി റൌളിംഗ് മനഃപൂർവം ഈ പുസ്തകം എൻട്രികളിൽ നിന്നും പിൻവലിക്കുകയായിരുന്നു.
ലോകവ്യാപകമായി ഇതിന്റെ 6.1 കോടി പതിപ്പുകൾ വിറ്റഴിഞ്ഞിട്ടുണ്ട്.
ഈ പുസ്തകം റൌളിംഗിനെ ധനികയാക്കി.
ഹാരി പോട്ടർ ആന്റ് ദ ഗോബ്ലറ്റ് ഓഫ് ഫയർ
ഹാരി പോട്ടർ ആന്റ് ദി ഓർഡർ ഓഫ് ദ ഫീനിക്സ്
ലോകവ്യാപകമായി ഇതിന്റെ 5.5 കോടി പതിപ്പുകൾ വിറ്റഴിഞ്ഞിട്ടുണ്ട്.
ഈ പുസ്തകം വളരെ വലുതായി പോയി എന്ന് റൌളിംഗ് പിന്നീട് അഭിപ്രായപ്പെട്ടു.
ഒരുപാട് ഭാഗങ്ങൾ വെട്ടിച്ചുരുക്കാമായിരുന്നു എന്ന് റൌളിംഗ് അഭിപ്രായപ്പെട്ടു.
ഈ പുസ്തകത്തിന്റെയും സീരീസിലെ മുൻപത്തെ പുസ്തകത്തിന്റെയും ഇടയ്ക്ക് മൂന്നു വർഷത്തെ ഇടവേള വന്നു.
ഹാരി പോട്ടർ ആന്റ് ദ ഹാഫ്-ബ്ലഡ് പ്രിൻസ്
ഈ പുസ്തകത്തിന്റെ ആദ്യ രണ്ടു അധ്യായങ്ങൾ ശ്രേണിയിലെ മൂന്നാം പുസ്തകമായ ഹാരി പോട്ടർ ആന്റ് ദ പ്രിസണർ ഓഫ് അസ്കബാൻ എന്ന പുസ്തകത്തിൽ ചേർക്കാനാണ് ഉദ്ദേശിച്ചിരുന്നതെന്ന് റൌളിംഗ് പിന്നീട് പറയുകയുണ്ടായി.
ഇത് എഴുതുന്നതിനു മുൻപ്  റൌളിംഗ് രണ്ടു മാസം കഥ വീണ്ടും വീണ്ടും ആവർത്തിച്ചു മനസ്സിൽ ഉറപ്പിച്ചു കൊണ്ടേ ഇരുന്നു.
ഹാരി പോട്ടർ ആന്റ് ദ ഡെത്‌ലി ഹാലോസ്
ജെ.കെ. റൗളിങ് എഴുതിയ ഹാരി പോട്ടർ പരമ്പരയിലെ ഏഴാമത്തേതും അവസാനത്തേതുമായ പുസ്തകമാണ് ഹാരി പോട്ടർ ആന്റ് ദ ഡെത്‌ലി ഹാലോസ്.
2007 , ജൂലൈ 21 -നാണ് ഇത് പ്രസിദ്ധീകരിക്കപ്പെട്ടത്.
ലോകവ്യാപകമായി ഇതിന്റെ 4.4 കോടി പതിപ്പുകൾ വിറ്റഴിഞ്ഞിട്ടുണ്ട്.
പരമ്പരയിലെ ഏറ്റവും കുറവ് പതിപ്പുകൾ വിൽക്കപ്പെട്ട പുസ്തകം ഇതാണ്.
പുസ്തകത്തിന്റെ പ്രസിദ്ധീകരണത്തിനുശേഷം 24 മണിക്കൂറിനുള്ളിൽ 1.1 കോടി പതിപ്പുകളാണ് വിറ്റഴിയപ്പെട്ടത്.
ഈ പുസ്തകം എഴുതിക്കൊണ്ടിരുന്ന വേളയിൽ റൌളിംഗ് തന്നെപ്പറ്റി ഒരു ഡോക്യുമെന്ററി ചിത്രീകരിക്കാൻ സമ്മതം നൽകി.
അതിനായി അവർ താൻ പണ്ട് താമസിച്ചിരുന്ന സ്ഥലങ്ങളിലേക്ക് യാത്ര ചെയ്യുക ഉണ്ടായി.
ഈ അനുഭവം അവരെ കണ്ണീരണിയിപ്പിച്ചു.
അതിനുശേഷം അവരുടെ ഓൺലൈൻ ഡയറിയിൽ ഹാരി പോട്ടർ ആന്റ് ദ ഡെത്‌ലി ഹാലോസിന്റെ എഴുത്തിലെ പുരോഗതിയേക്കുറിച്ച്  വിവരങ്ങൾ വന്നുകൊണ്ടിരുന്നു.
ഹാരി പോട്ടർ പരമ്പരയ്ക്ക് ശേഷം
2000ൽ ഹാരി പോട്ടറിന്റെ അമേരിക്കൻ പ്രസാധകരായ സ്കോളാസ്റ്റിക്സിന് നൽകിയ അഭിമുഖത്തിൽ, മാന്ത്രിക ലോകത്തിൽ ഹോഗ്‌വാർട്ട്‌സിനുശേഷം ഒരു സർവകലാശാല ഇല്ല എന്ന്  റൗളിങ് പറഞ്ഞു.
എട്ടാമത് ഒരു പുസ്തകം എഴുതുകയാണെങ്കിൽ അതിലെ പ്രധാന കഥാപാത്രം ഹാരി ആയിരിക്കില്ല എന്നും അങ്ങനെയൊരു പുസ്തകം കുറഞ്ഞത് പത്ത് വർഷത്തിന് ശേഷമേ ഉണ്ടാകൂ എന്നും റൗളിങ് പിന്നീട് പറഞ്ഞു.
പ്രശസ്തയായതിന് ശേഷമുള്ള ജീവിതം
പുസ്തകമെഴുതിലൂടെ ബില്ല്യൻ ഡോളറോളം സമ്പാദിച്ച ഏക വ്യക്തി റൌളിംഗ് ആണെന്ന് ഫോർബ്സ് മാസിക കണ്ടെത്തി.
ലോകത്തിലെ ഏറ്റവും കൂടുതൽ പണമുള്ളവരിൽ റൌളിംഗിന് 1,062 ആണ് സ്ഥാനം.
2004ൽ റൌളിംഗിനെ ബില്ലിയണെയർ ആയി പ്രഖ്യാപിച്ച ഫോർബ്സ് മാസികയോട്, താൻ ബില്ലിയണെയർ അല്ലെന്നും, പക്ഷേ ധാരാളം പണം കയ്യിലുണ്ടെന്നും അവർ വെളിപ്പെടുത്തി.
സണ്ടേ ടൈംസ്‌ എന്ന മാധ്യമം അവർക്ക് ബ്രിട്ടനിലെ പണക്കാരുടെ പട്ടികയിൽ നൽകിയത് 144 ആം സ്ഥാനമാണ്.
2001-ൽ അവർ സ്കോട്ട്ലണ്ടിലെ ടേ നദിക്കരയിൽ പത്തൊമ്പതാം നൂറ്റാണ്ടിൽ നിർമ്മിക്കപ്പെട്ട ഒരു ആഡാംബര വീട് വിലയ്ക്കുവാങ്ങി.
പിന്നീട് കെന്സിങ്ങ്സ്റ്റൺ എന്ന സ്ഥലത്ത് ഒൻപതു മില്ല്യൻ ഡോളർ വിലമതിക്കുന്ന ഒരു വില്ലയും സ്വന്തമാക്കി.
ഈ വീടിനു 24 മണിക്കൂറും അംഗ രക്ഷകരുടെ സേവനവും അവർ ലഭ്യമാക്കി.
2001 ഡിസംബർ 26 ന് മൈക്കിൾ മുറേ എന്ന ഡോക്റ്ററെ അവർ വിവാഹം ചെയ്തു.
മൈക്കിളിന്റെയും റൌളിംഗിന്റെയും രണ്ടാം വിവാഹമായിരുന്നു അത്.
മൈക്കിൾ ഡോ.ഫിയോണാ ഡംകൻ എന്ന ആദ്യ ഭാര്യയോടു വേർപിരിഞ്ഞാണ് റൌളിംഗുമായുള്ള വിവാഹം തീരുമാനിച്ചത്.
റൌളിംഗിന്റെയും മുറേയുടെയും മകൻ ഡേവിഡ്‌ ഗോർഡൻ റൌളിംഗ് മുറേ 2003 മാർച്ച്‌ 24 ന് ജനിച്ചു.
മകനെ പരിപാലിക്കേണ്ടതുള്ളതുകൊണ്ട് റൌളിംഗ് കഥ എഴുത്ത് കുറച്ചു കാലത്തേക്ക് നിർത്തി വച്ചു.
പരമ്പരയിലെ ആറാമത്തെ പുസ്തകം വൈകാനുള്ള കാരണം ഇതാണെന്ന് പറയപ്പെടുന്നു.
റൌളിംഗിന്റെ അവസാന പുത്രി മേക്കാൻസീ 2005 ജനുവരി 23 നാണ് ജനിച്ചത്‌.
ബ്രിട്ടിഷ് പ്രധാനമന്ത്രി ആയിരുന്ന ഗോർഡൻ ബ്രൌണിൻറെ പത്നി സാറാ ബ്രൌൺ റൌളിംഗിന്റെ അടുത്ത സുഹൃത്താണ്.
ഒരു ജീവകാരുണ്യ പ്രവർത്തനത്തിൽ പങ്കാളികളായി ജോലി ചെയ്യുന്നതിനിടെ ആണ് രണ്ടു പേരും പരിചയപ്പെടുന്നത്.
ബ്രൌൺ കുടുംബത്തിന്റെ ആദ്യ മകൻ ഫ്രേസർ ജനിച്ചപ്പോൾ ആശുപത്രിയിൽ വച്ച് അവരെ സന്ദർശിച്ച ആദ്യ വ്യക്തികളിൽ ഒരാൾ റൌളിംഗ് ആയിരുന്നു.
റൌളിംഗ് സെന്റ്‌.
ആൻഡ്രൂസ് സർവകലാശാലയിൽ നിന്നും, എഡിൻബറോ സർവകലാശാലയിൽ നിന്നും, അബ്രദീൻ സർവകലാശാലയിൽ നിന്നും, നേപിയർ സർവകലാശാലയിൽ നിന്നും ഓണററി ഡോകറ്ററേറ്റ് കരസ്ഥമാക്കിയിട്ടുണ്ട്.
2008 ജൂണിൽ ഹാർവാർഡ്‌ സർവകലാശാലയിൽ നിന്നും ഓണററി ഡോകറ്ററേറ്റ് ലഭിച്ചു.
2009-ൽ ഫ്രഞ്ച് സർക്കാർ അവരെ ആദരിച്ചു.
ഈ വേളയിൽ, തന്റെ തായ്‌വഴിയിലെ മുത്തച്ഛൻ ഫ്രെഞ്ച്കാരനായിരുന്നെന്നും, ഒന്നാം ലോക മഹാ യുദ്ധത്തിൽ പങ്കെടുത്തിരുന്നെന്നും അവർ വെളിപ്പെടുത്തി.
ട്രാൻസ്ജെൻഡറുകളെ വേദനിപ്പിക്കുന്ന ട്വീറ്റ് വളരെയധികം വിവാദം സൃഷ്ടിച്ചു.
ആർത്തവശുചിത്വം സംബന്ധിച്ച  ലേഖനത്തിന്റെ തലക്കെട്ടിനെ കളിയാക്കിയതും വിമർശനമു ണ്ടായപ്പോൾ സ്വയം ന്യായീകരിക്കാൻ ശ്രമിച്ചതുമാണു റോളിങ്ങിനു വിനയായത്.
പീപ്പിൾ ഹൂ മെൻസ്ട്രുവേറ്റ്’ (ആർത്തവമുള്ള ആളുകൾ) എന്ന പ്രയോഗത്തിനു പകരം സ്ത്രീകൾ എന്നു പറഞ്ഞാൽ പോരേയെന്നു പരിഹാസത്തോടെ ചോദിച്ചുള്ള നോവലിസ്റ്റിന്റെ ട്വീറ്റിനു വിമർശനവുമായി ആരാധകരുൾപ്പെടെ രംഗത്തെത്തി.
സ്ത്രീകൾക്കു മാത്രമല്ല, ട്രാൻസ്ജെൻഡർ വിഭാഗത്തിൽപ്പെട്ടവർക്കും ആർത്തവമുണ്ടാകുമെന്ന് പ്രതിഷേധ ക്കാർ ചൂണ്ടിക്കാട്ടി.
അവലംബം പുറത്തേക്കുള്ള കണ്ണികൾ Official Website J.K. Rowling Fan Site The first It Girl Archived 2007-10-11 at the Wayback Machine .
: Rowling's article on Jessica Mitford for The Telegraph Rowling's foreword to the anthology Magic Archived 2011-05-26 at the Wayback Machine .
Video, audio and transcript of Rowling's speech at Harvard University 's 2008 commencement .
ജെ.എം.ഡബ്ൾയൂ.
ടേണർ ഇംഗ്ലീഷ് വിലാസം https://ml.wikipedia.org/wiki/Joseph_Mallord_William_Turner
ജോൺ മാല്ലോർഡ് വില്യം ടർണർ ഒരു ഇംഗ്ലീഷ് ചിത്രകാരനും കലാകാരനും ആയിരുന്നു.
ടർണർ 1775 -ൽ ലണ്ടനിൽ ജനിച്ചു.
(ജനനത്തീയതി ഏപ്രിൽ 23 -നു അടുത്താണെന്ന് വിശ്വസിക്കുന്നു, ഇതിന് ആധികാരിക രേഖകളില്ല.) അദ്ദേഹത്തിന്റെ പിതാവ് ഒരു വെപ്പുമുടി (തിരുപ്പൻ) നിർമ്മാതാവായിരുന്നു.
ടർണറുടെ അമ്മ മാനസിക രോഗിയായിരുന്നു.
ടർണർ ചിത്രം വരച്ചു തുടങ്ങിയപ്പോൾ ബ്രെന്റ്ഫോർഡ് എന്ന സ്ഥലത്തുള്ള അമ്മാവന്റെ ഭവനത്തിലേക്ക് ടർണറെ താമസിക്കാൻ അയച്ചു.
ടർണർ ലണ്ടനിലെ റോയൽ അക്കാദമി ഓഫ് ആർട്ട് എന്ന സ്ഥാപനത്തിൽ 15-ആം വയസ്സിൽ വിദ്യാർത്ഥി ആയി.
അക്കാദമിയുടെ പ്രശസ്തമായ കലാപ്രദർശനത്തിൽ ടർണറുടെ ഒരു വാട്ടർകളർ ചിത്രം 1790-ൽ പ്രദർശിപ്പിച്ചു.
അപ്പോൾ ടർണർ അക്കാദമിയിൽ ചേർന്നിട്ട് ഒരു വർഷമേ ആയിരുന്നുള്ളൂ.
1802-ൽ വെറും 28 വയസ്സുമാത്രം പ്രായം ഉള്ളപ്പോൾ ടർണർ റോയൽ അക്കാദമിയുടെ അംഗമായി തിരഞ്ഞെടുക്കപ്പെട്ടു.
പിന്നീട് പ്രൊഫസർ ഓഫ് പെർസ്പെക്ടീവ് എന്ന പദവിയിലേക്ക് ടർണർ ഉയർന്നു.
1802-ൽ ടർണർ യൂറോപ്പ് ചുറ്റിസഞ്ചരിച്ചു.
ഫ്രാൻസ് , സ്വിറ്റ്സർലാന്റ് എന്നീ രാജ്യങ്ങൾ‍ അദ്ദേഹം സന്ദർശിച്ചു.
അദ്ദേഹം പാരീസിലെ ലൂവ്ര് മ്യൂസിയവും സന്ദർശിച്ചു.
പിന്നീട് പലപ്പോഴും യൂറോപ്പ് ചുറ്റിസഞ്ചരിച്ച ടർണർ ഇറ്റലിയിലെ വെനീസ് പലതവണ സന്ദർശിച്ചു.
തന്റേതായ ഒരു ശൈലി രൂപപ്പെടുത്തിയ ടർണർ നിറം, രൂപം എന്നിവ യഥാർത്ഥ്യത്തെക്കാളും ഉയർന്നുനിന്നവയോ സ്ഥൂലമോ റൊമാന്റിക് ചിത്രങ്ങൾ വരച്ചുതുടങ്ങി.
റിയലിസ്റ്റിക്ക്, സൂക്ഷ്മ ചിത്രങ്ങൾ അല്ലായിരുന്നു ടർണറുടെ ചിത്രങ്ങൾ.
ആ കാലത്ത് ഇത് ചിത്രങ്ങളുടെ കലാമൂല്യത്തെ കുറിച്ച് തർക്കങ്ങൾക്കു കാരണമായി.
എന്നാൽ ഇന്ന് ടർണറുടെ ഈ ചിത്രങ്ങൾ അദ്ദേഹത്തിന്റെ ഏറ്റവും ആരാധിക്കപ്പെടുന്ന ചിത്രങ്ങളിൽ ചിലതാണ്.
മരിക്കുന്ന സമയത്ത് ബ്രിട്ടീഷ് രാജ്യത്തിനായി ടർണർ 300 എണ്ണച്ചായ ചിത്രങ്ങളും 20,000 ജലച്ഛായ ചിത്രങ്ങളും വിട്ടിട്ടുപോയി.
അദ്ദേഹത്തിന്റെ ജലച്ഛായ ചിത്രങ്ങളിൽ ചിലത് ടർണറുടെ ഏറ്റവും അമൂർത്തവും സ്ഥൂലവുമായ ചിത്രങ്ങളാണ്.
ദ് ഫൈറ്റിംഗ് റ്റെമെയിർ, 1839-ൽ വരച്ച ചിത്രം
ടർണർ ഒരിക്കലും വിവാഹം കഴിച്ചില്ല.
എങ്കിലും തന്റെ വെപ്പാട്ടിയായ സാറാ ഡാൻബിയിൽ നിന്ന് ടർണർക്ക് രണ്ടു കുട്ടികൾ ജനിച്ചു.
തന്റെ ജീവിതത്തിന്റെ സിംഹഭാഗവും ടർണർ തന്റെ പിതാവിനോടൊത്ത് ജീവിച്ചു.
അദേഹത്തിന്റെ പിതാവ് 1829-ൽ മരിക്കുന്നതുവരെ ടർണരെ ചിത്രശാലയിൽ സഹായിച്ചു.
തന്റെ കലാജീവിതത്തിന്റെ ആദ്യകാലത്ത് ചരിതങ്ങളിലെ ഭൂപശ്ചാത്തലങ്ങൾ വരച്ചിരുന്ന ചിത്രകാരന്മാരായ ക്ലോഡ് ലൊറെയ്ൻ , നിക്കൊലാ പൂ‍സ്സിൻ എന്നിവരുടെ ചിത്രങ്ങൾ ടർണറെ സ്വാധീനിച്ചു.
അദ്ദേഹത്തിന്റെ ഏറ്റവും പ്രശസ്തമായ ചിത്രങ്ങളിൽ ദ് ഫൈറ്റിംഗ് റ്റെമെറെയിർ എന്ന കപ്പൽ പൊളിച്ചുനീക്കാനായി അടുപ്പിച്ചിരിക്കുന്നു എന്ന ചിത്രം ഉൾപ്പെടുന്നു.
ബാറ്റിൽ ഓഫ് ട്രഫാൾഗാർ എന്ന യുദ്ധത്തില് ഉപയോഗിച്ച പ്രശസ്തമായ യുദ്ധക്കപ്പലിന്റെ ചിത്രമാണ് ദ് ഫൈറ്റിംഗ് റ്റെമെറെയിർ എന്ന് അറിയപ്പെടുന്ന ഈ ചിത്രം :-).
മറ്റു ചിത്രങ്ങളിൽ റെയിൻ, സ്റ്റീം ആന്റ് സ്പീഡ് - ഒരു തീവണ്ടി ഒരു പാലം കടക്കുന്ന ചിത്രം, സ്നോ സ്റ്റോം - ഒരു ആവിക്കപ്പൽ തുറമുഖത്തേക്ക് അടുക്കാൻ ശ്രമിക്കുന്ന ചിത്രം, എന്നിവ ഉൾപ്പെടുന്നു.
ചിത്രത്തിന് ശരിയായ ഭാവം കൊടുക്കുവാനായി ഒരു കൊടുങ്കാറ്റിൽ ടർണർ തന്നെ ഒരു കപ്പലിന്റെ കൊടിമരത്തിൽ ബന്ധിച്ചു.
ഇങ്ങനെ കൊടുങ്കാറ്റിലെ കപ്പൽ എങ്ങനെയായിരിക്കും എന്ന് ടർണറിന് കാണാൻ കഴിഞ്ഞു.
അദ്ദേഹത്തിന്റെ ചില പ്രശസ്തമായ ചിത്രങ്ങൾ മങ്ങിയ ഭൂപ്രകൃതിയിലൂടെയും പ്രഛണ്ഡമായ കൊടുങ്കാറ്റുകളിലൂടെയും പ്രകൃതിയുടെ വന്യത കാണിക്കുന്നു.
റെയിൻ, സ്റ്റീം, ആന്റ് സ്പീഡ് (മഴ, നീരാവി, വേഗത) 1844-ൽ വരച്ച ചിത്രം.
പ്രായം ചെല്ലുംതോറും ടർണറുടെ സ്വഭാവം വിചിത്രമായിക്കൊണ്ടിരുന്നു.
അദ്ദേഹം എപ്പോഴും വിഷാദരോഗത്തിന് അടിമയായി.
ചെത്സീ എന്ന സ്ഥലത്ത് 1851 സെപ്റ്റംബർ 19 -നു ടർണർ അന്തരിച്ചു.
സെന്റ് പോൾസ് കത്തീഡ്രലിൽ ജോഷ്വ റെയ്നോൾഡ്സ് എന്ന ചിത്രകാരന്റെ ശവകുടീരത്തിനടുത്തായി ടർണറെ സംസ്കരിച്ചു.
ടർണർ ജീവിച്ചിരുന്നപ്പോൾ തന്നെ ചില ആൾക്കാർ ടർണർ ഒരു ജീനിയസ് ആണെന്നു കരുതി.
മറ്റുചിലർ ടർണർ പ്രായം ചെന്നപ്പോൾ വരച്ച ചിത്രങ്ങൾ യാതാർത്ഥ്യമുള്ളവ അല്ല എന്ന് പരാതിപ്പെട്ടു.
ചിലർ ടർണർ ഒരു ചൂലുകൊണ്ടാണ് വരച്ചതെന്ന് തമാശ പറഞ്ഞു.
എങ്കിലും കൂടുതലും ആളുകളുടെ അഭിപ്രായത്തിൽ ടർണറുടെ ചിത്രങ്ങൾ സമ്പൂർണ്ണ പ്രതിഭ കാണിക്കുന്നു.
സ്നോസ്റ്റോം (മഞ്ഞുകൊടുങ്കാറ്റ്) - അഴിമുഖത്തിനടുത്തുള്ള ആവിക്കപ്പൽ ആഴമില്ലാത്ത വെള്ളത്തിൽ സിഗ്നലുകൾ കൊടുക്കുന്നു, അടയാളം നോക്കി സഞ്ചരിക്കുന്നു.
, 1842-ൽ വരച്ച ചിത്രം.
Wikimedia Commons has media related to J. M. W. Turner .
ജെ.കെ. റിതേഷ് ഇംഗ്ലീഷ് വിലാസം https://ml.wikipedia.org/wiki/J.
_Rithesh
ഒരു ഇന്ത്യൻ ചലച്ചിത്ര അഭിനേതാവും രാഷ്ട്രീയ പ്രവർത്തകനും ഓൾ ഇന്ത്യാ അണ്ണാ ദ്രാവിഡ മുന്നേറ്റ കഴകം എന്ന രാഷ്ട്രീയ പാർട്ടിയിലെ അംഗവുമായിരുന്നു ജെ.കെ. റിതേഷ് (5 മാർച്ച് 1971 - 13 ഏപ്രിൽ 2019).
പതിനഞ്ചാം ലോകസഭയിൽ തമിഴ്നാട്ടിലെ രാമനാഥപുരം ലോകസഭാമണ്ഡലത്തിനെ പ്രതിനിധീകരിച്ച് ദ്രാവിഡ മുന്നേറ്റ കഴകത്തിൽ നിന്നുള്ള പാർലമെന്റ് അംഗമായിരുന്നു.
2009 - ൽ നടന്ന ഇന്ത്യൻ പൊതുതിരഞ്ഞെടുപ്പിൽ എതിർ സ്ഥാനാർത്ഥിയായിരുന്ന ഓൾ ഇന്ത്യാ ദ്രാവിഡ മുന്നേറ്റ കഴകത്തിന്റെ സത്യമൂർത്തിക്കെതിരെ 294,945 വോട്ടുകൾ നേടിക്കൊണ്ട് 69,215 വോട്ടുകളുടെ ഭൂരിപക്ഷം സ്വന്തമാക്കിക്കൊണ്ടാണ് റിതേഷ് ലോകസഭാംഗമായത്.
2014 ഏപ്രിൽ 10 - ന് ഓൾ ഇന്ത്യാ അണ്ണാ ദ്രാവിഡ മുന്നേറ്റ കഴകത്തിൽ സാധാരണ അംഗമായി അംഗത്വമെടുക്കുകയുണ്ടായി.
2019 ഏപ്രിൽ 13 - ന് ഹൃദയാഘാതം മൂലം റിതേഷ് അന്തരിച്ചു.
1971 - ൽ ശ്രീലങ്കയിലെ കാൻഡിയിൽ വച്ചാണ് റിതേഷ് ജനിച്ചത്.
തുടർന്ന് 1976 - ൽ കുടുംബസമേതം തമിഴ്നാട്ടിലെ രാമേശ്വരത്തേക്ക് പലായനം ചെയ്യുകയുണ്ടായി.
ഇവിടെയാണ് തന്റെ പ്രാഥമിക വിദ്യാഭ്യാസം ജെ.കെ. റിതേഷ് പൂർത്തിയാക്കിയത്.
അച്ഛൻ കാർഷികവൃത്തിയിൽ ഏർപ്പെട്ടിരുന്ന വ്യക്തിയും അമ്മ വീട്ടമ്മയുമായിരുന്നു.
ശാന്തി, മണി എന്നിങ്ങനെ രണ്ട് സഹോദരിമാരും റിതേഷിനുണ്ട്.
2007 - ൽ ജ്യോതീശ്വരിയെ വിവാഹം ചെയ്തു.
ആരിക് റോഷൻ (2008 - ൽ ജനിച്ചു. ) എന്ന ഒരു മകനും ഈ ദമ്പതികൾക്കുണ്ട്.
തമിഴ്നാട്ടിലെ രാമനാഥപുരം ജില്ലയിലെ കിഴക്കരൈയിലെ മുഹമ്മദ് സതക് പോളിടെക്നിക് കോളേജിൽ നിന്ന് സിവിൽ എൻജിനീയറിംഗിലാണ് റിതേഷ് ഡിപ്ലോമ കരസ്ഥമാക്കിയത്.
2011 നവംബറിൽ അനധികൃതമായി ഭൂമി കൈവശം വച്ച കേസിൽ ജെ.കെ. റിതേഷിനെ അറസ്റ്റ് ചെയ്തിരുന്നു.
ഇന്ത്യൻ വംശജനായ ഒരു അമേരിക്കൻ പൗരന് ഭൂമി വാങ്ങിനൽകാം എന്ന് ഉറപ്പു നൽകി കബളിപ്പിച്ചതിന്റെ പേരിൽ റിതേഷിനെതിരെ ഒരു കേസും രജിസ്റ്റർ ചെയ്യപ്പെട്ടിരുന്നു.
2019 ഏപ്രിൽ 13 - ന് ജെ.കെ. റിതേഷ് അപ്രതീക്ഷിതമായുണ്ടായ ഹൃദയാഘാതം മൂലം രാമനാഥപുരത്തു വച്ച് അന്തരിച്ചു.
തന്റെ 48 - ാം വയസ്സിലായിരുന്നു അന്ത്യം.
ചിന്നി ജയന്ത് സംവിധാനം ചെയ്ത് 2007 - ൽ പുറത്തിറങ്ങിയ കാനൽ നീർ ആയിരുന്നു റിതേഷിന്റെ ആദ്യ ചലച്ചിത്രം.
ഈ ചിത്രം നിർമ്മിക്കാനും റിതേഷ് സഹായിച്ചിരുന്നുവെങ്കിലും ബോക്സ് ഓഫീസിൽ ഒരു വലിയ വിജയമായി മാറാൻ കാനൽ നീറിന് കഴിഞ്ഞില്ല.
റിതേഷിന്റെ രണ്ടാമത്തെ ചിത്രമായ നായകൻ ബോക്സ് ഓഫീസിൽ ശരാശരി കളക്ഷൻ നേടുകയുണ്ടായി.
നായകൻ എന്ന ചലച്ചിത്രത്തിന്റെ ശരാശരി പ്രകടനത്തിനു ശേഷം ഏതാനും ചലച്ചിത്രങ്ങൾ കൂടി റിതേഷ് പ്രഖ്യാപിച്ചിരുന്നു.
മറ്റൊരു പുതുമുഖ ചലച്ചിത്രകാരനായ സിദ്ദിഖിനോടൊപ്പം തില്ലു മുള്ള്, ചിന്നി ജയന്തിനോടൊപ്പം ദൈവമകൻ, സ്വയം നിർമ്മിക്കുന്ന ദളപതി എന്നിവയായിരുന്നു ഈ ചിത്രങ്ങൾ.
എന്നാൽ 2019 വരെ ഈ ചിത്രങ്ങളിലൊന്നും പൂർത്തിയായിട്ടില്ല.
2019 ആർ.ജെ. ബാലാജി കേന്ദ്ര കഥാപാത്രത്തെ അവതരിപ്പിച്ച എൽ.കെ.ജി എന്ന ചലച്ചിത്രത്തിൽ പ്രധാന വില്ലൻ കഥാപാത്രത്തെ അവതരിപ്പിച്ചുകൊണ്ട് ജെ.കെ. റിതേഷ് അഭിനയ രംഗത്തേക്ക് തിരിച്ചുവന്നു.
ചലച്ചിത്രങ്ങൾ വർഷം ചലച്ചിത്രം കഥാപാത്രം കുറിപ്പുകൾ 2007 കാനൽ നീർ രാജാവേൽ 2008 നായകൻ ഗുരു 2010 പെൺ സിങ്കം 2019 എൽ.കെ.ജി രാമരാജ് പാണ്ഡ്യൻ അവലംബം ↑ 1 2 3 4 ↑ http://jkrithish.com/ Archived 31 May 2008 at the Wayback Machine .
↑ https://economictimes.indiatimes.com/news/politics-and-nation/dmk-mp-jk-ritheesh-kumar-arrested-in-land-grabbing-case/articleshow/10752451.cms ↑ http://www.newindianexpress.com/states/tamil-nadu/2017/apr/05/after-hc-whip-j-k-rithesh-booked-in-cheating-case-1590069.html ↑ https://indianexpress.com/article/entertainment/tamil/actor-politician-jk-rithesh-dies-at-46-5674099/ ↑ https://www.ibtimes.co.in/tamil-actor-jk-rithesh-dies-heart-attack-795864 ↑ ↑ http://www.newindianexpress.com/entertainment/tamil/2019/feb/25/interview--no-harm-in-depicting-bad-politicians-just-dont-spread-misinformation-jk-rithesh-1943232.html
ജെ.ജി. ജോളി
ഒരു ഇന്ത്യൻ ഡോക്ടറും ചണ്ഡിഗഡിലെ പോസ്റ്റ് ഗ്രാജുവേറ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ എഡ്യൂക്കേഷൻ ആൻഡ് റിസർച്ചിലെ ട്രാൻസ്ഫ്യൂഷൻ മെഡിസിൻ ഡിപ്പാർട്ട്മെന്റിന്റെ പ്രൊഫസറുമായിരുന്നു ഡോ. ജെ ജി ജോളി എന്നറിയപ്പെടുന്ന ഡോ. ജയ് ഗോപാൽ ജോളി (ജനനം: ഒക്ടോബർ 1, 1926).
രക്തപ്പകർച്ച രംഗത്ത് അന്താരാഷ്ട്രതലത്തിൽ അറിയപ്പെടുന്ന വിദഗ്ദ്ധനാണ് അദ്ദേഹം, ഇന്ത്യയിൽ സ്വമേധയായുള്ള രക്തദാന പ്രസ്ഥാനത്തിന് തുടക്കമിട്ട അദ്ദേഹം "ഇന്ത്യയിലെ ട്രാൻസ്ഫ്യൂഷൻ മെഡിസിൻ്റെ പിതാവ്" ആയി കണക്കാക്കപ്പെടുന്നു.
അദ്ദേഹം ഇന്ത്യയിൽ പ്രൊഫഷണൽ ദാതാക്കളിൽ നിന്നും വില്പനയ്ക്ക് രക്തം വാങ്ങൽ തടയുന്നതിന് പ്രചാരണം, നേതൃത്വം എന്നിവ നൽകി.
അദ്ദേഹത്തിന്റെ ഉപദേശങ്ങൾ പിന്നീട് ഇന്ത്യയുടെ ദേശീയ ബ്ലഡ് നയത്തിൽ ഉൾക്കൊള്ളിച്ച് സർക്കാർ ഇന്ത്യ നിയമമാക്കി.
ഒക്ടോബർ 1 ന് "രക്തദാന ദിനം" ആചരിച്ചുകൊണ്ട് രക്തദാന പരിപാടികളുടെ പ്രാധാന്യത്തെക്കുറിച്ച് അദ്ദേഹം ജനങ്ങളിൽ അവബോധം സൃഷ്ടിച്ചു.
സന്നദ്ധ ദാതാക്കളിൽ നിന്ന് ആവശ്യമായ അളവിലുള്ള രക്തം ലഭിക്കുന്നതിന് ഇത് സഹായിച്ചു.
ഇന്ത്യയിലെ ട്രാൻസ്ഫ്യൂഷൻ മെഡിസിൻ മേഖലയിലെ പ്രൊഫഷണൽ സേവനം, ഗവേഷണം, അദ്ധ്യാപനം എന്നിവയിലെ വികസനത്തിനും മികവിനും അദ്ദേഹത്തിന്റെ സമർപ്പിത പ്രവർത്തനങ്ങൾ വളരെയധികം സഹായിച്ചിട്ടുണ്ട്.
ചണ്ഡിഗഢ് ബ്ലഡ് ബാങ്ക് സൊസൈറ്റിയുടെ സ്ഥാപകനായിരുന്ന അദ്ദേഹം, ഇന്ത്യൻ സൊസൈറ്റി ഓഫ് ബ്ലഡ് ട്രാൻസ്ഫ്യൂഷൻ ആൻഡ് ഇമ്മ്യൂണോഹെമറ്റോളജി  എന്നിവയുടെ സ്ഥാപക പ്രസിഡന്റായിരുന്നു.
അദ്ദേഹത്തിന്റെ സംഭാവനകളുടെ ഫലമായി നിരവധി അന്താരാഷ്ട്ര പ്രതിനിധികളിലും ശാസ്ത്ര സമ്മേളനങ്ങളിലും അദ്ദേഹം ഇന്ത്യയെ പ്രതിനിധീകരിച്ചു.
ഈ സന്ദർശന വേളയിൽ, ഇന്ത്യയിൽ സ്ഥാപിതമായ സംഘടനാ നവീകരണത്തിനായി ലോകത്തിന്റെ വിവിധ ഭാഗങ്ങളിൽ രക്തപ്പകർച്ച പ്രോഗ്രാം പഠിക്കാനുള്ള അവസരം അദ്ദേഹത്തിന് ലഭിച്ചു.
ചണ്ഡിഗഢ് എസ്‌ജി‌പി‌ജി‌ഐ പൂർത്തിയാക്കിയപ്പോൾ ലഖ്‌നൗവിൽ പി‌ജി‌ഐയിൽ നിയമനം ചേർന്ന് അവിടെയൊരു മികവുറ്റ വകുപ്പ് സ്ഥാപിച്ചു.
അവിടെ അദ്ദേഹം ഇന്ത്യയിൽ ആദ്യമായി ട്രാൻസ്ഫ്യൂഷൻ മെഡിസിനിൽ ബിരുദാനന്തര ബിരുദം നേടി.
തുടർന്ന് ചണ്ഡിഗഢിലെ സർക്കാർ മെഡിക്കൽ കോളേജിൽ അദ്ദേഹം കൺസൾട്ടേഷൻ നൽകി.
സമീപ വർഷങ്ങളിൽ, അദ്ദേഹം പ്രധാനമായും ട്രാൻസ്ഫ്യൂഷൻ മെഡിസിൻ അക്കാദമിക് വികസനത്തിനും ഹീമോഫിലിയാക്കുകൾക്ക് സൗജന്യ ഘടകങ്ങൾ നൽകുന്നതിനും ശ്രദ്ധ കേന്ദ്രീകരിച്ചു.
"ഇന്ത്യയിൽ തലസീമിയയ്ക്കായി മാതാപിതാക്കളെയും പിഞ്ചു കുഞ്ഞുങ്ങളെയും സ്‌ക്രീനിംഗ്" ചെയ്യണമെന്നും അദ്ദേഹം വാദിച്ചു.
ഇന്ത്യയിൽ രക്ത ഘടകങ്ങൾ തയ്യാറാക്കുന്നതിനായി കൂടുതൽ വിപുലമായ സൗകര്യങ്ങൾ ഏർപ്പെടുത്തേണ്ടതിന്റെ ആവശ്യകത അദ്ദേഹം ഊന്നിപ്പറഞ്ഞു.
ദുരന്തസമയത്ത് രക്തത്തിന്റെ ആവശ്യകത നിറവേറ്റുന്നതിനായി അദ്ദേഹം പ്രവർത്തിച്ചിട്ടുണ്ട്.
പഞ്ചാബ്, ഹരിയാന, ചണ്ഡിഗഡ് എന്നിവിടങ്ങളിലെ ദേശീയ, സംസ്ഥാന രക്തപ്പകർച്ച കൗൺസിലുകളുമായി ബന്ധപ്പെട്ടിരുന്ന അദ്ദേഹം മേഖലയിലെ ട്രാൻസ്ഫ്യൂഷൻ സേവനങ്ങൾ വികസിപ്പിക്കുന്നതിനുള്ള ശ്രമങ്ങൾ തുടരുകയാണ്.
ചണ്ഡിഗഡിലെ പുതുതായി സ്ഥാപിതമായ ഗവൺമെന്റ് മെഡിക്കൽ കോളേജിൽ രക്ത ഘടകങ്ങൾക്കായി നന്നായി സ്ഥാപിതമായ യൂണിറ്റുകൾ ഉള്ള ട്രാൻസ്ഫ്യൂഷൻ മെഡിസിൻ വകുപ്പ് ആരംഭിക്കുന്നതിലും അദ്ദേഹം പ്രധാന പങ്കുവഹിച്ചു.
ബ്ലഡ് ട്രാൻസ്ഫ്യൂഷൻ മെഡിസിനിൽ ഒരു അന്താരാഷ്ട്ര വിദഗ്ദ്ധനെന്ന നിലയിൽ, ലോകാരോഗ്യ സംഘടനയ്ക്കുള്ള സുരക്ഷിതമായ രക്തപ്പകർച്ചയ്ക്കുള്ള തന്ത്രങ്ങൾ അദ്ദേഹം അവലോകനം ചെയ്തിട്ടുണ്ട്, കൂടാതെ അന്താരാഷ്ട്ര ജേണലുകളിൽ നൂറിലധികം ശാസ്ത്രീയ ലേഖനങ്ങൾ എഴുതിയിട്ടുണ്ട്.
ഈ രംഗത്ത് അദ്ദേഹം നൽകിയ എണ്ണമറ്റ സംഭാവനകളുടെ ഫലമായി ഡോ. ജോളി ഇന്ത്യയിലെ ബ്ലഡ് ബാങ്കിംഗിന്റെ നേതാവായി അംഗീകരിക്കപ്പെട്ടു.
ഡോ. ജോളിക്ക് ലഭിച്ച നിരവധി പുരസ്കാരങ്ങളിൽ ലഖ്‌നൗ സർവകലാശാല വിശിഷ്ട ഗവേഷണ സംഭാവനയ്ക്കുള്ള ജെ.ജി മുഖർജി സ്വർണ്ണ മെഡൽ (1958), ഡോ. ബി.സി റോയ് ദേശീയ അവാർഡ് , ഇന്ത്യയിലെ രക്തപ്പകർച്ചയുടെ പ്രത്യേകത (1981), ഫിലിപ്പ് ലെവിൻ ട്രാൻസ്ഫ്യൂഷൻ മെഡിസിൻ (1993), ഐ‌ഡി‌പി‌എൽ ഡയമണ്ട് ജൂബിലി ഐ‌എം‌എ ഓറേഷൻ അവാർഡ് (1996) എന്നിവയിലെ ദേശീയ സംഭാവനകൾക്കുള്ള മെമ്മോറിയൽ അവാർഡ് എന്നിവയുണ്ട്.
സാമൂഹ്യസേവനത്തിനും രക്തദാനരംഗത്തെ മികച്ച നേട്ടങ്ങൾക്കും ചണ്ഡിഗഢ് അഡ്മിനിസ്ട്രേഷൻ അദ്ദേഹത്തെ റിപ്പബ്ലിക് ദിനത്തിൽ ആദരിച്ചു.
ഇന്ത്യയിൽ രക്തപ്പകർച്ചയുടെ പ്രത്യേകത അംഗീകരിക്കാൻ തുടങ്ങിയിരിക്കുന്നു എന്ന വസ്തുത ഡോ. ജോളിയുടെ നിരന്തരമായ പരിശ്രമമാണ്.
ലോകാരോഗ്യ സംഘടന , ഇന്റർനാഷണൽ സൊസൈറ്റി ഓഫ് ബ്ലഡ് ട്രാൻസ്ഫ്യൂഷൻ, വേൾഡ് ഫെഡറേഷൻ ഓഫ് ഹീമോഫീലിയ എന്നിവ അദ്ദേഹത്തിന് അംഗീകാരം നൽകി.
അവലംബം പുറത്തേക്കുള്ള കണ്ണികൾ Short interview with Dr J. G. Jolly
തൈത്തിരീയോപനിഷത്ത് ഇംഗ്ലീഷ് വിലാസം https://ml.wikipedia.org/wiki/Taittiriya_Upanishad
ഭാരതത്തിലെ പുരാതന ദാർശനിക രചനകളായ ഉപനിഷത്തുകളിൽ ഒന്നാണ് തൈത്തിരീയോപനിഷത്ത്.
ദശോപനിഷത്തുകൾ എന്നറിയപ്പെടുന്ന പത്ത് മുഖ്യ ഉപനിഷത്തുകളിൽ ഇതുൾപ്പെടുന്നു.
യജുർവേദത്തിന്റെ തൈത്തിരീയശാഖയോടനുബന്ധിച്ചുള്ള തൈത്തിരീയ ആരണയകത്തിന് പ്രപാഠങ്ങൾ എന്നറിയപ്പെടുന്ന പത്തദ്ധ്യായങ്ങളുള്ളതിൽ അവസാനത്തേതിന് മുൻപുള്ള (ഏഴുമുതൽ ഒൻപതു വരെ) മൂന്നദ്ധ്യായങ്ങളാണ് തൈത്തിരീയോപനിഷത്തായി കണക്കാക്കപ്പെടുന്നത്.
തൈത്തിരീയം എന്ന പേരിനെ വിശദീകരിക്കാറുള്ളത് തിത്തിരിപ്പക്ഷിയുമായി ബന്ധപ്പെടുത്തിയാണ്.
പഠിച്ചതെല്ലാം പുറത്തു കളയാൻ കോപിഷ്ഠനായ ഗുരു വൈശമ്പായനൻ ആവശ്യപ്പെട്ടപ്പോൾ ശിഷ്യൻ യാജ്ഞവൽക്യൻ ഛർദ്ദിച്ചു കളഞ്ഞ വിദ്യയിൽ ഒരു ഭാഗം മറ്റു ശിഷ്യന്മാർ തിത്തിരിപ്പക്ഷികളുടെ രൂപത്തിൽ വന്ന് കൊത്തിയെടുക്കുക വഴി സംരക്ഷിക്കപ്പെട്ടതാണ് യജുർവേദത്തിന്റെ തൈത്തിരീയശാഖ എന്നൊരു കഥയുണ്ട്.
ആ വേദശാഖയ്ക്കും അതിന്റെ അനുബന്ധമായ ബ്രാഹ്മണത്തിനും അതിലെ ഉപനിഷത്തിനും ഈ പേരു കിട്ടിയതിനു പിന്നിൽ ആ കഥയാണ്.
വല്ലികളെന്നറിയപ്പെടുന്ന മൂന്നദ്ധ്യായങ്ങളാണ് ഈ ഉപനിഷത്തിനുള്ളത്.
ഒരോന്നും ഉപാദ്ധ്യായങ്ങളായി തിരിച്ചിരിക്കുന്നു.
ആദ്യത്തേതായ ശിക്ഷാവല്ലിയിൽ പന്ത്രണ്ടദ്ധ്യായങ്ങളും, മദ്ധ്യത്തിലെ ബ്രഹ്മാനന്ദവല്ലിയിൽ ഒൻപതദ്ധ്യായങ്ങളും, അവസാനം വരുന്ന ഭൃഗുവല്ലിയിൽ പത്തദ്ധ്യായങ്ങളുമാണുള്ളത്.
ഉള്ളടക്കം ശിക്ഷാവല്ലി
ഈ വല്ലിയുടെ പല ഭാഗങ്ങളും ഉപാസനാസ്വഭാവമുള്ള പ്രബോധനമാണ്.
മിത്ര വരുണാദികളായ ദൈവങ്ങളെ സംബോധന ചെയ്യുന്ന പ്രാർത്ഥനയാണ് ആദ്യാധ്യായം.
തുടർന്നു വരുന്ന ചെറിയ അദ്ധ്യായം, പഠനത്തിൽ സ്വരവർണ്ണാദിയായ ഭാഷാ സാമിഗ്രികളുടെ പ്രാധാന്യത്തെപ്പറ്റിയാണ്.
അടുത്ത അദ്ധ്യായം പ്രപഞ്ചം‍, തേജലോകങ്ങൾ, അറിവ്, പരമ്പര, ആത്മവിദ്യ എന്നിവയുടെ ഘടകതത്ത്വങ്ങളെ പറ്റിയാണ്.
പ്രപഞ്ചത്തിന്റെ തത്ത്വങ്ങൾ ഭൂമിയും ആകാശവും അന്തരീക്ഷവും അവയെ ബന്ധിപ്പിക്കുന്ന വായുവും ആണ്.
തേജ ലോകങ്ങളുടെ തത്ത്വങ്ങളായ അഗ്നി, സൂര്യൻ ‍, ജലങ്ങൾ എന്നിവയെ വിദ്യുതി യോജിപ്പിക്കുന്നു.
അറിവിന്റെ ഘടകങ്ങൾ ഗുരു, ശിഷ്യൻ, ജ്ഞാനം എന്നിവയും അവയെ ബന്ധിപ്പിക്കുനത് പ്രബോധനവും ആണ്.
പരമ്പരയുടെ തത്ത്വങ്ങൾ മാതാവ്, പിതാവ്, മക്കൾ എന്നിവയും അവരെ ബന്ധിപ്പിക്കുന്നത് പ്രജനനവുമാണ്.
ആത്മവിദ്യയുടെ തത്ത്വങ്ങൾ മേൽത്താടിയും കീഴ്ത്താടിയും വാക്കും അവയെ ബന്ധിപ്പിക്കുന്നത് ജിഹ്വയും ആണ്.
നാലാം അദ്ധ്യായത്തിന്റെ ഒരു ഭാഗം വിദ്യാർത്ഥിയുടെ ഈ പ്രാർത്ഥനയാണ്:
ദൈവമേ, ഞാൻ അമർത്ത്യതയുടെ പാത്രമാകാൻ ഇടയാകട്ടെ.
(അമൃതസ്യ ദേവ ധാരണോ ഭൂയാസം) എന്റെ ശരീരം എല്ലാ കർമ്മങ്ങളിലും വേഗവും കുശലതയും പ്രകടിപ്പിക്കട്ടെ.
(ശരീരം മേ വിചർഷണം) എന്റെ നാവ് തേൻ കിനിയുന്നതാകട്ടെ.
(ജിഹ്വാ മേ മധുമത്തമാ) എന്റെ കാതുകൾ ബൃഹത്തും വിവിധവുമായ ശ്രുതികൾ ശ്രവിക്കാൻ ഇടവരട്ടെ.
ശിക്ഷാവല്ലി പതിനൊന്നാം അദ്ധ്യായം ഏറെ പ്രസിദ്ധമാണ്.
ബ്രഹ്മചര്യ നിഷ്ഠയിലുറച്ചു നിന്ന് ശിക്ഷ പൂർത്തിയാക്കി ഗൃഹസ്ഥാശ്രമത്തിലേയ്ക്ക് പ്രവേശിക്കാനായി മടങ്ങി പോകുന്ന വിദ്യാർത്ഥികൾക്കുള്ള ഈ ഉപദേശത്തെ ആധുനിക സർവകലാശാലകളിലെ ബിരുദദാന പ്രഭാഷണങ്ങളോട് (Convocation Address) താരതമ്യപ്പെടുത്താറുണ്ട്.
"സത്യം വദ. ധർമ്മം ചര" എന്നു തുടങ്ങുന്ന ആ ഉപദേശത്തിലെ പ്രബോധനങ്ങളിൽ ചിലത് ഇവയാണ്:-
സത്യം പറയുക, ധർമ്മം ചെയ്യുക...
സത്യത്തിൽ നിന്നും ധർമ്മത്തിൽ നിന്നും നല്ലതിൽ നിന്നും ക്ഷേമകർമ്മങ്ങളിൽ നിന്നും പിഴച്ചുപോകരുത്.
അമ്മയേയും അച്ഛനേയും ആചാര്യനേയും അതിഥിയേയും ദേവനായി കരുതുക.
കുറ്റമറ്റ കർമ്മങ്ങളേ ചെയ്യാവൂ.
ഞങ്ങളുടെ നല്ല പ്രവൃത്തികൾ മാത്രമേ നിങ്ങൾ അനുസരിക്കാവൂ; അല്ലാത്തവ പാടില്ല.
ബ്രഹ്മാനന്ദവല്ലി
മനുഷ്യ ജീവിതത്തെ അതിലെ മണ്ഡലങ്ങളുടെ (കോശങ്ങളുടെ) അപഗ്രഥനത്തിലൂടെ വിശദീകരിക്കുകയാണ് ഈ വല്ലിയിൽ.
ഭക്ഷണത്താലാണ് മനുഷ്യൻ  ഉരുവാക്കപ്പെട്ടിരിക്കുന്നതെന്നും ഭക്ഷണമാണ് മനുഷ്യനിലെ അടിസ്ഥാന വസ്തുവെന്നും (ആന്നാത്പുരുഷ:...പുരുഷോഽന്നരസമയ:)  ആദ്യ അദ്ധ്യായത്തിൽ പറയുന്നു.
തുടർന്ന് ഈ വിശകലനം, ഒന്നിനൊന്ന് ഉള്ളിലായി വരുന്ന പ്രാണൻ, മനസ്സ് , വിജ്ഞാനം എന്നിവയെ കടന്ന് ആനന്ദത്തിന്റെ മണ്ഡലത്തിലെത്തുന്നു.
ഈ വല്ലിയിലെ എട്ടാം അദ്ധ്യായം, ബ്രഹ്മാനന്ദത്തെ മനുഷ്യനു പരിചയമുള്ള മറ്റാനന്ദങ്ങളുമായി താരതമ്യം ചെയ്ത്  വിശദീകരിക്കുവാനുള്ള ശ്രമമാണ്.
ആരോഗ്യവും ശക്തിയും സൗന്ദര്യവും വിജ്ഞാനവും ഗുണശീലങ്ങളും സമ്പത്തും തികഞ്ഞ ഒരു യുവാവിന് പ്രാപ്തമായ ആനന്ദമാണ് മനുഷ്യാനന്ദത്തിന്റെ പരകോടി.
സ്വർഗ്ഗത്തിലെ മനുഷ്യഗന്ധവർവന്മാരുടെ ആനന്ദം ഇതിന്റെ ശതാതിശതം മടങ്ങാണ്.
ദേവഗന്ധർവന്മാരുടെ ആനന്ദം അതിന്റേയും ശതാതിശതം മടങ്ങാണ്.
സ്വർഗലോകം പ്രാപിച്ച പിതൃക്കളുടെ ആനന്ദമാകട്ടെ അതിലും ബഹുശതം മടങ്ങാണ്.
ദേവജന്മം ലഭിച്ചവരുടെ ആനന്ദം അതിന്റേയും ബഹുശതം മടങ്ങും കർമ്മദേവന്മാരുടെ ആനന്ദം പിന്നേയും അനേകശതം മടങ്ങുമാണ്.
നിത്യദേവന്മാരുടെ ആനന്ദമാകട്ടെ അതിന്റേയും ശതാതിശതം മടങ്ങും ഇന്ദ്രന്റെ ആനന്ദം അതിന്റേയും ശതാതിശതം മടങ്ങും ബൃഹസ്പദിയുടെ ആനന്ദം പിന്നേയും ബഹുശതം മടങ്ങും, പ്രജാപതിയുടെ ആനന്ദം അതിന്റേയും മടങ്ങുകളും ആണ്.
ഒരു ബ്രഹ്മാനന്ദമാകട്ടെ പ്രജാപതിയുടെ ഒരാനന്ദത്തിന്റെ ബഹുശതം മടങ്ങാണ്.
ഭൃഗുവല്ലി
വരുണന്റെ പുത്രനായ ഭൃഗുവിന്റെ സത്യാന്വേഷണമാണ് ഈ വല്ലിയിലെ ആദ്യത്തെ ആറദ്ധ്യായങ്ങളിൽ.
ബ്രഹ്മജ്ഞാനം ഉപദേശിച്ചു തരാൻ അയാൾ പിതാവിനോടാവശ്യപ്പെട്ടു.
അന്ന-പ്രാണ-ചക്ഷു-ശ്രോത്ര-മനങ്ങളിൽ എല്ലാത്തിന്റേയും ഉല്പത്തിയും ലക്ഷ്യവുമായ ബ്രഹ്മത്തെ അന്വേഷിക്കാൻ വരുണൻ പുത്രനെ ഉപദേശിച്ചു.
എല്ലാത്തിന്റേയും ഉല്പത്തിയും അന്ത്യവുമായി കാണപ്പെട്ട അന്നമാണ് ബ്രഹ്മമെന്നായിരുന്നു ഭൃഗുഗിന്റെ ആദ്യത്തെ കണ്ടെത്തൽ.
അതു കേട്ടപ്പോൾ പിന്നെയും തപസ്സിലൂടെ അന്വേഷണം തുടരാൻ പിതാവ് അയാളെ ഉപദേശിച്ചു.
അടുത്തതായി പ്രാണനേയും പിന്നെ മനസ്സിനേയും തുടർന്ന് അറിവിനേയും അയാൾ ബ്രഹ്മമായി കണ്ടപ്പോഴും, അന്വേഷണം തുടരാനാണ് പിതാവ് ഉപദേശിച്ചത്.
ഒടുവിൽ ആനന്ദമാണ് ബ്രഹ്മമെന്ന ശരിയായ അറിവിൽ ഭൃഗു എത്തിച്ചേർന്നു.
പക്ഷേ ബ്രഹ്മാനന്ദമൊഴികെയുള്ള ജീവിത മണ്ഡലങ്ങളുടെ (കോശങ്ങളുടെ) പ്രാധാന്യം കുറച്ചു കാട്ടുകയല്ല ഈ പ്രബോധനം‍.
തുടർന്നുള്ള അദ്ധ്യായങ്ങളുടെ ഒരു പ്രധാന ഭാഗം അന്ന(ഭക്ഷണ)മെന്ന ആദ്യ മണ്ഡലത്തിന്റെ പുകഴ്ചയാണ്:  അന്നത്തെ ദുഷിക്കരുത്;  അതിനെ നിരസിക്കരുത്; അത് വർദ്ധിപ്പിക്കുകയും ശേഖരിക്കുകയും ചെയ്യണം; അതിഥികളെ വീട്ടിൽ സ്വീകരിച്ച് ഭക്ഷണം നൽകണം,  എന്നൊക്കെ നിർദ്ദേശിക്കപ്പെട്ടിരിക്കുന്നു.
ജീവിതത്തിന്റെ ഘടകങ്ങളായ അന്ന-പ്രാണ-മന- വിജ്ഞാന-ആനന്ദങ്ങളെ ഉൾക്കൊള്ളുന്ന സമഗ്ര ദർശനത്തിന്റെ ആവശ്യകത എടുത്തുപറഞ്ഞു കൊണ്ടാണ് ഉപനിഷത്ത് സമാപിക്കുന്നത്.
ഉണ്മയുടെ എല്ലാ മണ്ഡലങ്ങളും സമ്മേളിക്കുന്ന സന്തുലിതമായ ജീവിത വീക്ഷണം അവതരിപ്പിക്കുന്നുവെന്നതാണ് തൈത്തിരീയോപനിഷത്തിന്റെ അതുല്യത.
ഉപനിഷത്തുകൾക്കിടയിൽ ഭാരതീയ തത്ത്വചിന്തയുടെ സമഗ്ര സ്വഭാവം ഏറ്റവുമേറെ പ്രകടിപ്പിക്കുന്നത് തൈത്തിരീയമാണെന്ന് രാധാകൃഷ്ണൻ അഭിപ്രായപ്പെട്ടിട്ടുണ്ട്.
അന്നവും, പ്രാണനും, മനസ്സും, വിജ്ഞാനവും, ആത്മീയാനന്ദവും ചേർന്ന്, പ്രപഞ്ചത്തിന്റെ പ്രതിരൂപമായ ഒരു ലഘു പ്രപഞ്ചമായി ഈ ഉപനിഷത്ത് മനുഷ്യനെ കാണുന്നു.
ബെനാറസ് ഹിന്ദു സർവകലാശാലയിലെ ബിരുദദാനച്ചടങ്ങിൽ ഈ തൈത്തിരീയോപനിഷത്തിലെ ഈ ഭാഗം വായിക്കാറുണ്ടെന്ന് പറയപ്പെടുന്നു.
അവലംബം 1 2 3 തത്ത്വമസി, സുകുമാർ അഴീക്കോട്(പ്രസാധനം: കറന്റ് ബുക്ക്സ്, തൃശൂർ 1 2 തൈത്തിരീയോപനിഷത്ത്, ഉപനിഷത്തുകൾ, ശ്രീ അരബിന്ദോ (പ്രസാധനം: അരവിന്ദാശ്രമം, പോണ്ടിച്ചേരി ) 1 2 തൈത്തിരീയോപനിഷത്ത്, ഉപനിഷത്തുകൾ, ഏകനാഥ് ഈശ്വരൻ(പ്രസാധനം: പെൻഗ്വിൻ) ↑ എസ്.രാധാകൃഷ്ണൻ , പൗരസ്ത്യമതങ്ങളും പാശ്ചാത്യചിന്തയും, പുറം 211(പ്രസാധകർ: ഓക്സ്ഫോർഡ് സർവകലാശാലാ പ്രസ്സ്
തൈപ്പരുത്തി ഇംഗ്ലീഷ് വിലാസം https://ml.wikipedia.org/wiki/Hibiscus_tilliaceus
10 മീറ്ററോളം ഉയരം വയ്ക്കുന്ന ഒരു മരമാണ് തൈപ്പരുത്തി .
( ശാസ്ത്രീയനാമം : Hibiscus tilliaceus ) .
ആകർഷകമായ പൂക്കളുണ്ടാവുന്ന ഈ മരത്തിന്റെ തടി ഫർണിച്ചർ ഉണ്ടാക്കാൻ ഉപയോഗിക്കാറുണ്ട്.
തടിക്ക് ഭാരം കുറവായതിനാൽ പലയിടത്തും തോണികൾ ഉണ്ടാക്കാൻ തൈപ്പരുത്തിയുടെ തടി ഉപയോഗിച്ചുവരുന്നു.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://www.pioneercatchment.org.au/plants-database/hibiscus-tilliaceus Archived 2013-04-25 at the Wayback Machine .
വിക്കിസ്പീഷിസിൽ Hibiscus tilliaceus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Hibiscus tilliaceus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തൈപ്പൂയം ഇംഗ്ലീഷ് വിലാസം https://ml.wikipedia.org/wiki/Thaipusam മലേഷ്യയിൽ തൈപ്പൂയം ആഘോഷം മലേഷ്യയിൽ തൈപ്പൂയം ആഘോഷം മലേഷ്യയിൽ തൈപ്പൂയം ആഘോഷം
തമിഴ് പഞ്ചാംഗത്തിൽ തൈ മാസത്തിലെ (മലയാളം പഞ്ചാംഗത്തിൽ മകരമാസത്തിൽ ) പൂയം നാളാണ് ‌ തൈപ്പൂയമായി ആഘോഷിക്കുന്നത്‌.
ശിവസുതനും ദേവസേനാപതിയുമായ സുബ്രഹ്മണ്യന്റെ പിറന്നാളാണ്‌ തൈപ്പൂയം എന്നാണ്‌ വിശ്വാസം.
എന്നാൽ സുബ്രഹ്മണ്യൻ താരകാസുരനെ യുദ്ധത്തിൽ വധിച്ച്‌ വിജയം കൈവരിച്ച ദിവസമാണ്‌ മകരമാസത്തിലെ പൂയം നാൾ എന്നും കരുതുന്നു.
അതേസമയം സുബ്രഹ്മണ്യന്റെ വിവാഹസുദിനമാണ് തൈപ്പൂയമെന്നും പിറന്നാൾ തൃക്കാർത്തികയാണെന്നും മറ്റൊരു ഐതിഹ്യമുണ്ട്.
മകരസംക്രമദിനമാണ്‌ തൈമാസത്തിലെ ആദ്യനാൾ, ഉത്തരായണത്തിന്റെ തുടക്കം.
ഇതാണ്‌ തൈപ്പൊങ്കൽ .
അതേ മാസത്തിൽ വരുന്ന മറ്റൊരു ആഘോഷമാണ്‌ തൈപ്പൂയം.
തമിഴ്‌നാട്ടിലേയും കേരളത്തിലേയും സുബ്രഹ്മണ്യക്ഷേത്രങ്ങളിൽ ഈ ദിവസം പ്രധാനമാണ്‌.
കേരളത്തിലും എല്ലാ സുബ്രഹ്മണ്യക്ഷേത്രങ്ങളിലും സുബ്രഹ്മണ്യ ദേവൻ ഉപദേവതയായ ക്ഷേത്രങ്ങളിലും തൈപ്പൂയാഘോഷം നടക്കുന്നു.